Α.Π.Σ. Κρόνος Αργυράδων

Ο **Αθλητικός Ποδοσφαιρικός Σύλλογος Αργυράδων «Κρόνος»** είναι  ελληνικό ποδοσφαιρικό σωματείο που εδρεύει στους Αργυράδες Κέρκυρας. Ιδρύθηκε το 1968. Τα χρώματα του συλλόγου είναι το μπλε και το άσπρο.

## Ιστορία
Ο Κρόνος δημιουργήθηκε στις 5 Μαΐου 1968 ενώ επίσημα αναγνωρίστηκε τον Ιανουάριο του 1969. Συμμετείχε στις διοργανώσεις της ΕΠΣ Κέρκυρας-Θεσπρωτίας. Συνέχισε να αγωνίζεται στην ΕΠΣ Κέρκυρας μετά τον διαχωρισμό των θεσπρωτικών ομάδων. Στην αρχή έγινε πόλος έλξης από τις περιοχές Μεσσογή ως το Περιβόλι. Το 1973 κατακτά το πρωτάθλημα Β΄ κατηγορίας και ανεβαίνει για πρώτη φορά στην Α΄ κατηγορία. Τα επόμενα χρόνια έπεσε ξανά στην Γ κατηγορία. Το 1977 κατακτά το πρωτάθλημα Γ΄ κατηγορίας και ανεβαίνει στην Β΄ κατηγορία. Παράλληλα την ίδια χρονιά φτάνει στον τελικό κυπέλλου της ΕΠΣ Κέρκυρας αλλά χάνει από τον Α.Ο. Κέρκυρα. Δημιουργεί όμως ένα ρεκόρ όντας η πρώτη ομάδα Γ΄ κατηγορίας που φτάνει σε έναν τελικό κυπέλλου. Το 1978 κατακτά το πρωτάθλημα της Β΄ κατηγορίας και ανεβαίνει ξανά στην Α΄ κατηγορία. Την ίδια χρονιά φτάνει ξανά στον τελικό κυπέλλου,με τον ίδιο αντίπαλο,καταφέρνοντας αυτήν την φορά να κερδίσει.

Τις επόμενες χρονιές πρωταγωνιστεί στην Α΄ κατηγορία. Το 1979 χάνει το πρωτάθλημα από τον Θεσπρωτό. Το 1980 φτάνει ξανά στον τελικό κυπέλλου αλλά ο τελικό διακόπηκε υπέρ του Όλυμπου Κέρκυρας. Το 1981 στις τελευταίες αγωνιστικές ισοβάθμησε με τον Ολυμπιακό Μαντουκίου στις πρώτες θέσεις και έχασε το πρωτάθλημα μετά από μπαράζ στην Κορακιάνα με 2-1. Το 1982 χάνει ξανά το κύπελλο στον τελικό από τον Όλυμπο Κέρκυρας.

Το 1984 κατακτά για πρώτη φορά το πρωτάθλημα της ΕΠΣ Κέρκυρας-Θεσπρωτίας και ανεβαίνει στην Δ΄ Εθνική. Γίνεται η πρώτη ομάδα που κατακτά το πρωτάθλημα και δεν εδρεύει στην πόλη της Κέρκυρας. Επίσης είναι η τελευταία πρωταθλήτρια με την κοινή συμμετοχή ομάδων Κέρκυρας και Θεσπρωτίας. Τη σεζόν 1984-85 δεν κατάφερε να κρατηθεί στην κατηγορία και επέστρεψε άμεσα στα τοπικά πρωταθλήματα. Το 1987 χάνει το πρωτάθλημα από τον Ολυμπιακό Μαντουκίου. Το 1988 κατέκτησε το κύπελλο για δεύτερη φορά και συμμετέχει στο κύπελλο ερασιτεχνών Ελλάδος. Κατάφερε να φτάσει ως τα προημιτελικά της διοργάνωσης αποκλείοντας τον Α.Ο. Άνω Σύρου, Ολυμπιακό Λουτρακίου. Αποκλείστηκε από την Μινωική Ηρακλείου στην Κρήτη.

Το 1991 υποβιβάζεται στην Β΄ κατηγορία αλλά επανήλθε άμεσα στην πρώτη. Το 1995 φτάνει ξανά στον τελικό κυπέλλου αλλά χάνει από τον Α.Ο. Κέρκυρα. Το 1997 υποβιβάζεται ξανά στην Β΄ κατηγορία αλλά ανέβηκε ξανά άμεσα. Το 2005 κατακτά ξανά το πρωτάθλημα και ανεβαίνει στην Δ΄ Εθνική. Τη σεζόν 2005-06 συμμετέχει στην Δ΄ Εθνική και κατακτά την τρίτη θέση. Παράλληλα φτάνει στον τελικό κυπέλλου,όπου χάνει από τον Όλυμπο Κέρκυρας. Το 2007 κατέκτησε την 6η θέση στο πρωτάθλημα. Φτάνει ξανά στον τελικό κυπέλλου και το κατακτά με αντίπαλο την Βολίδα Κάτω Γαρούνας. Το 2008 τερματίζει στην 8η θέση. Φτάνει στον τελικό κυπέλλου αλλά αυτή την φορά χάνει από την Βολίδα Κάτω Γαρούνας. Στην αρχή της χρονιάς κατέκτησε το σούπερ καπ της ΕΠΣ Κέρκυρας. Τη σεζόν 2008-09 παραιτείται από το πρωτάθλημα στα μισά της σεζόν λόγω οικονομικών προβλημάτων και επιστρέφει στα τοπικά πρωταθλήματα.

Τα επόμενα χρόνια ανεβοκατεβαίνει μεταξύ Α1 κατηγορίας και Α΄ κατηγορίας. Το 2013 κατακτά τον τίτλο στην Α΄ κατηγορία και επιστρέφει στην Α1 κατηγορία. Το 2014 υποβιβάζεται όμως ξανά μετά από μπαράζ. Ο Κρόνος επέστρεψε στην Α1 και συνέχισε να πρωταγωνιστεί. Το 2016 κατέκτησε το κύπελλο ξανά. Για δεύτερη φορά στην ιστορία του έφθασε στα προημιτελικά του κυπέλλου ερασιτεχνών Ελλάδος. Στην έναρξη της σεζόν 2016-17 κατέκτησε και το σούπερ καπ. Το 2018 κατέκτησε το πρωτάθλημα και κέρδισε την άνοδο στην Γ΄ Εθνική. Στην έναρξη της σεζόν 2017-18 κατέκτησε ακόμα ένα σούπερ καπ.. Τη σεζόν 2018-19 κατέκτησε στην πρώτη θέση του ομίλου του στη Γ΄ Εθνική και ανέβηκε στην Football League για πρώτη φορά στην ιστορία του. Τον Ιούνιο του 2019 ανακοινώθηκε ότι ξεκίνησαν οι διαδικασίες για τη σύσταση ΠΑΕ με την επωνυμία ΠΑΕ Κρόνος Αργυράδων, τον Ιούλιο, όμως, ο επί μια πενταετία πρόεδρος και βασικός χρηματοδότης του συλλόγου αποκάλυψε ότι συζητάει με ανθρώπους του Ηρακλή Θεσσαλονίκης για την «μεταβίβαση του ΑΦΜ». Τελικά ο πρόεδρος παραιτήθηκε και ο Κρόνος δε δήλωσε συμμετοχή στο πρωτάθλημα της Φούτμπολ Λιγκ , αλλά στην Α1 της ΕΠΣ Κέρκυρας. Τελικά δεν συμμετείχε καθόλου την συγκεκριμένη σεζόν και το επόμενο καλοκαίρι ανακοίνωσε την εκ νέου κάθοδο του στα ποδοσφαιρικά πρωταθλήματα.

## Έδρα
Ο Κρόνος αντιμετωπίζει προβλήματα με την έδρα του. Από το 1970 μέχρι το 2002 χρησιμοποιούσε σαν έδρα το γήπεδο των Αργυράδων. Έπαψε να χρησιμοποιεί το συγκεκριμένο γήπεδο εξαιτίας απόφασης της δημοτικής αρχής. Από τότε χρησιμοποιεί σαν έδρα το γήπεδο του Περιβολίου.Για τις ανάγκες της Γ΄ Εθνικής μετακόμισε στο Κανόνι,στο αθλητικό κέντρο της ΕΠΣ Κέρκυρας.

## Διαδρομή σε εθνικές κατηγορίες

## Τίτλοι
* **Πρωτάθλημα [[Γ΄ Εθνική ποδοσφαίρου ανδρών|Γ΄ Εθνικής]]**
** Πρωταθλητής (1): 2019
* **Πρωτάθλημα [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Πρωταθλητής (3): 1984, 2005, 2018
* **Β´ κατηγορία [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Πρωταθλητής (3): 1973, 1978, 2013
* **Γ´ κατηγορία [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Πρωταθλητής (1): 1977
* **Κύπελλο [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Κυπελλούχος (4): 1978, 1988, 2007, 2016
* **Σούπερ Καπ [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Κυπελλούχος (3): 2007, 2016, 2018

## Παραπομπές


Κατηγορία:Αθλητικοί σύλλογοι Κέρκυρας
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1968